Szorzó	A prefixum neve	A prefixum jele	
		
	1 000 000 000 000 000 000 =	1018	trillió	exa	E	
	1 000 000 000 000 000 =	1015	billiárd	peta	P	
	1 000 000 000 000 =	1012	billió	tera	T	
	1 000 000 000 =	109	milliárd	giga	G	
	1 000 000 =	106	millió	mega	M	
	1 000 =	103	ezer	kilo	k	
	100 =	102	száz	hekto	h	
	10 =	101	tíz	deka	da	
	0,1 =	10–1	tized	deci	d	
	0,01 =	10–2	század	centi	c	
	0,001 =	10–3	ezred	milli	m	
	0,000 001 =	10–6	milliomod	mikro	m	
	0,000 000 001 =	10–9	milliárdod	nano	n	
	0,000 000 000 001 =	10–12	billiomod	piko	p	
	0,000 000 000 000 001 =	10–15	billiárdod	femto	f	
	0,000 000 000 000 000 001 =	10–18	trilliomod	atto	a	
		
1.2.2.2	Kifejezett ellentétes meghatározás hiányában a “%” a RID-ben a következőket jelenti:	
	a)	szilárd vagy folyékony anyagok keveréke, valamint oldatok és folyadékokkal átitatott szilárd anyagok esetén a keverék, az oldat vagy az átitatott anyag teljes tömegére vonatkoztatott tömeg%-ot;	
	b)	sűrített gázkeverékek esetén: ha a töltés nyomásra történik, a térfogatarányt a gázkeverék teljes térfogatának százalékában megadva; vagy ha a töltés tömegre történik, a tömegarányt a gázkeverék teljes tömegének százalékában megadva;	
	c)	cseppfolyósított gázkeverék, valamint oldott gázkeverék esetén: a tömegarányt a gázkeverék teljes tömegének százalékában megadva.	
		
1.2.2.3	A tartályokra vonatkozó mindenféle nyomás (pl. próbanyomás, belső nyomás, a biztonsági szelepek nyitónyomása) mindig túlnyomásban van megadva (a légköri nyomáshoz viszonyított túlnyomásban); ezzel szemben a gőznyomás mindig abszolút nyomásban van kifejezve.	
		
1.2.2.4	Ha a RID töltési fokot ír elő tartályokra vagy tartányokra, ez mindig 15 °C anyaghőmérsékletre vonatkozik, kivéve, ha más hőmérséklet van megjelölve.	
		
	1.3 fejezet	
		
	A veszélyes áruk fuvarozásában résztvevő személyek képzése	
		
1.3.1	Alkalmazási terület	
	Az 1.4 fejezetben hivatkozott résztvevők által alkalmazott, veszélyes áruk fuvarozásával kapcsolatos munkakört ellátó személyeknek feladatukhoz és felelősségükhöz igazodó képzésben kell részesülniük a veszélyes árukra vonatkozó előírásokból. A veszélyes árukkal kapcsolatos közbiztonsági előírásokról szóló 1.10 fejezet képzési követelményeit is figyelembe kell venni.	
	Megjegyzés: A biztonsági tanácsadó képzésére lásd az 1.8.3 szakaszt.	
		
1.3.2	A képzés jellege	
	Az érintett személyek feladatához és felelősségéhez igazodva a következő képzés szükséges:	
		
1.3.2.1	Általános tájékoztató oktatás	
	A személyzetnek meg kell ismernie a veszélyes áruk fuvarozására vonatkozó általános előírásokat.	
		
1.3.2.2	Munkakörre (feladatra) szakosított oktatás	
	A személyzetet feladatával és felelősségével arányban álló részletességgel ki kell oktatni a veszélyes áruk fuvarozására vonatkozó előírásokra.	
	Ha a veszélyes árut multimodális szállítással továbbítják, a többi szállítási módra vonatkozó előírásokat is ismertetni kell.	
	Ezenkívül a fuvarozónak és a vasúti infrastruktúra üzemeltetőjének a személyzetét a vasúti fuvarozás különlegességeire is ki kell oktatni. Az oktatást alapozó és szakosító oktatás formájában kell nyújtani.	
	a)	Alapozó oktatás a teljes személyzet számára:	
	A teljes személyzetet ki kell oktatni a veszélyességi bárcák és a narancssárga jelölés jelentésére. Ezenkívül a személyzettel meg kell ismertetni a szabálytalanságok jelentési eljárását.	
	b)	A szakosító oktatás a veszélyes áruk fuvarozásában közvetlenül érintett üzemi személyzet számára:	
	Az előző a) pontban említett alapozó oktatáson kívül a személyzetet tevékenységüktől függően kell oktatásban részesíteni.	
	A szakosító oktatás témáit a személyzet számára az 1.3.2.2.1 pont szerinti csoportok és az 1.3.2.2.2 pont szerinti három kategória alapján kell meghatározni.	
		
1.3.2.2.1	A személyzet csoportosítására az egyes kategóriákba a következő táblázat szolgál: